# ANZAC

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
חייל ANZAC מסייע לחייל תורכי

גייסות הצבא האוסטרליים והניו-זילנדיים - Australian and New Zealand Army Corps (או ANZAC בראשי תיבות) היה כוח צבאי של חיילים אוסטרלים וניו-זילנדיים שלחמו במלחמת העולם הראשונה לצד "מדינות ההסכמה" נגד "מעצמות המרכז" בגליפולי, במזרח התיכון ובחזית המערבית.

באוסטרלאזיה, המונח משמש לא רק לציין את הלוחמים במלחמת העולם הראשונה, אלא לכל החיילים האוסטרליים והניו-זילנדיים בעת מלחמה. יום אנזא"ק נחגג כל שנה במדינות אלו לזכר החיילים שנפלו במלחמה, בשתי המדינות, ב-25 באפריל - יום נחיתת הכוחות הראשונה בגליפולי בשנת 1915 בחוף, שנודע לאחר מכן כ"מפרץ אנזא"ק".

## [עריכה] עוצבות אנזא"ק

### [עריכה] מלחמת העולם הראשונה

בראש הגייס המקורי שלחם בגליפולי עמד הגנרל וויליאם בירדווד והוא כלל את האוגדה האוסטרלית הראשונה והאוגדה הניו-זילנדית–אוסטרלית. שלושת החטיבות הרכובות האוסטרליות והחטיבה הרכובה הניו-זילנדית הופעלו כרגלים במהלך מערכת גליפולי. האוגדה האוסטרלית השנייה החלה להגיע מאוסטרליה באוגוסט 1915 וכמה חטיבות ממנה נלחמו בגליפולי בחודשים האחרונים של המערכה.

מערכת גליפולי הייתה כישלון. מתוך כ-15,000 חיילים חזרו רק כ-4,000 בחיים. זה היה כשלון צבאי צורב ביותר אשר הביא לאחר שנים ליצירת מורשת צבאית לאומית אוסטרלית.

לאחר פינוי גליפולי בנובמבר 1915, היחידות האוסטרליות והניו-זילנדיות התארגנו מחדש במצרים. התגבורת שהגיעה מניו-זילנד הרחיבה את השורות לכדי יצירת החטיבה הניו-זילנדית. הכוח האימפריאלי האוסטרלי עבר ארגון מחדש משמעותי שתוצאתו יצירת שתי חטיבות חדשות - החטיבה הרביעית והחמישית (החטיבה השלישית התארגנה באוסטרליה ונשלחה ישירות לאנגליה, ומשם לצרפת).

אוגדות אלו אורגנו לכדי שתי גייסות. גייס אנזא"ק I וגייס אנזא"ק II. בשלב זה הפסיק אנזא"ק לשמש כראשי תיבות והפך למושג המתאר כל התארגנות שכוללת יחידות צבא אוסטרליות או ניו-זילנדיות. גייס אנזא"ק I, תחת פיקודו של הגנרל בירדווד, עזב לצרפת בתחילת שנת 1916. גייס אנזא"ק II, תחת פיקודו של הגנרל אלכסנדר גודלי, הצטרף אליו לאחר זמן קצר.

האוגדה הרכובה התארגנה אף היא באותו זמן והכילה שלוש חטיבות סוסים קלים כמו גם את החטיבה הרובאית הרכובה הניו-זילנדית. האוגדה נלחמה כחיל רגלים רכוב ברחבי המזרח התיכון ובין השאר השתתפה בכיבוש ארץ ישראל מידי האימפריה העותומנית. האוגדה לחמה במצרים, סיני (קרב רומני, קרב מגדהבה ורפיח) ובפלשתינה (קרב עזה הראשון, קרב עזה השני, קרב באר שבע, ירושלים, יריחו, א-סאלט, מגידו ועמאן) וסוריה.

בחזית המערבית, עוצבות אנזא"ק השתתפו בקרבות רבים. אוגדות אוסטרליות וניו-זילנדיות היו מעורבות במספר קרבות בקרב על הסום, כחלק מהגייסות הבריטיים, אך רק במהלך קרב פוזירס ב-23 ביולי 1916 השתתפו עוצבות אנזא"ק כמכלול. היה זה גייס אנזא"ק I (האוגדות האוסטרליות הראשונה, השנייה והרביעית).

בווילר-ברטונו, בקרבות הראשונים של הסום בשנת 1918, הפסיקו להשתמש בסימון אנזא"ק כדי לציין גייסות המורכבים מאוגדות אוסטרליות וניו-זילנדיות. גייס אנזא"ק I שינה את שמו לגייס האוסטרלי (שהכיל את האוגדות האוסטרליות ה-4 וה-5 באותו זמן). הגייס האוסטרלי יכיל בסופו של דבר את כל חמש האוגדות האוסטרליות ויהיה הגייס הגדול והחזק ביותר של מעצמות ההסכמה בחזית המערבית.

### [עריכה] מערכות אחרות

במהלך מלחמת וייטנאם, שתי פלוגות של חטיבת הרגלים הניו-זילנדית המלכותית פעלו כחלק מהגדוד הרביעי של החטיבה האוסטרלית המלכותית (4RAR), ואז הם סומלו כגדוד 4RAR/NZ (Anzac).

## [עריכה] קישורים חיצוניים

על אנז"ק בכיבוש ארץ ישראל -מתוך אתר מדרשת שדה בוקר

מקור: http://he.wikipedia.org../../../a/n/z/ANZAC_459e.html

קטגוריות: מלחמת העולם הראשונה | אוסטרליה: היסטוריה | ניו זילנד: היסטוריה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- 日本語
- Nederlands
- Norsk (bokmål)
- Polski
- Português
- Slovenščina
- Svenska
- 中文